Die Springbokspan wat môre om 19:20 teen Skotland op Murrayfield speel, is bekend gemaak. Twee veranderinge is aan die beginspan gemaak. RG Snyman sal slot speel en Embrose Papier skrumskakel. Twee verskuiwings is ook onder die voorspelers aangebring. Duane Vermeulen dra weer die nommer 8-trui en Pieter-Steph du Toit sal in trui 7 op die veld draf. Ivan van Zyl en Lood de Jager is op die plaasvervangersbank ingesluit.
Siya Kolisi (Kaptein)
Vyf ander internasionale wedstryde word môre afgehandel.
Australië het twee nuwelinge in sy span ingesluit.
Engeland het 11 veranderinge aangebring vir dié kragmeting.
Ryan Crotty sal binnesenter speel in die beseerde Sonny Bill Williams se plek. Aaron Smith speel in sy 82ste wedstryd as skrumskakel en skuif daarmee verby Justin Marshall wat 81 gespeel het.
Die ATP se toerfinaal het gister sy vyfde dag in Londen beleef.
Suid-Afrika se (4) Kevin Anderson het in sy die laaste groepwedstryd teen (2) Roger Federer gespeel en pak gekry. Federer het met 6-4 en 6-3 gewen om eerste in hul groep te eindig. Albei spelers kwalifiseer egter vir môre se halfeindstryde.
(6) Dominic Thiem het vir (7) Key Nishikori met 6-1 en 6-4 geklop.
Die laaste groepwedstryde word van vandag af afgehandel. (1) Novak Djokovic speel teen (5) Marin Cilic en (3) Alexander Zverev op sy beurt teen (8) John Isner.
In die dubbelspel het (6) Raven Klaasen en Michael Venus in hul laaste wedstryd pak gekry. (2) Juan Sebastian Cabal en Robert Farah het hulle met 6-3 en 7-6 geklop.
Die Proteas speel môreoggend om 10:20 teen Australië in die enigste T20-wedstryd van hul toer. Die wedstryd word op die Carrara Ovaal aan die Australiese Goue Kus gespeel.
Die Mzansi Superliga begin vandag wanneer die eerste wedstryd op Nuweland in Kaapstad beslis word.
Cape Town Blitz 19:00 Tshwane Spartans
19:00 – Jozi Stars teen Nelson Mandela Bay Giants, Wanderers.
11:00 – Durban Heat teen Cape Town Blitz, Kingsmead.
15:30 – Paarl Rocks teen Tshwane Spartans, Boland Park.
Die eerste toets tussen Pakistan en Nieu-Seeland begin vandag in Abu Dhabi.
Sri Lanka en Engeland se tweede toets het gister in Pallekele sy tweede dag beleef.
Sri Lanka 336 (voorsprong van 46 lopies)
Nieu-Seeland klop Pakistan met 54 lopies.
Indië reken af met Ierland deur met 52 lopies te wen.
Suid-Afrika speel vanaand om 22:00 in sy derde wedstryd van dié toernooi teen Engeland.
Die Wêreldtoerkampioenskap het gister in Dubai begin.
1 Adrian Otaegui -6
22 Dylan Frittelli -2
28 Erik van Rooyen -1
Dean Burmester -1
Branden Grace -1
In die PGA-reeks het die spelers gister afgeslaan in die eerste ronde van die RSM Classic in Georgia.
2 J.J. Spaun -6
Austin Cook -6
16 Retief Goosen -3
Dylan Frittelli en Erik van Rooyen sal Span Suid-Afrika verteenwoordig by aanstaande week se 2018- Wêreldbeker van Gholf in Melbourne. Dit volg op die onttrekking van Branden Grace en Charl Schwartzel.
Die Moto GP van Valencia (die laaste wedren in vanjaar se reeks) word Sondag in Spanje gejaag. Marc Marquez (Repsol Honda) gaan poog om sy 71ste oorwinning van sy loopbaan te behaal terwyl een van die legendes van dié sport, Dani Perdrosa, in sy laaste wedren sal jaag. Die Moto3-wedren begin Sondag om 12:00 en die Moto2-wedren om 13:20. Die hoofwedren word Sondag om 15:00 afgehandel.
Drie internasionale wedstryde is gister gespeel.
Republiek van Ierland 0–0 Noord-Ierland
Engeland 3–0 VSA
Duitsland 3–0 Rusland
Bafana Bafana speel môre in Afcon se kompetisie teen Nigerië.
Kan iemand vir my asb se hoekom daai Mzansi krieket nie op tv uitgesaai word nie???
Dis my vraag ook. Ek dink dit word bitter swak bemark.